MT Il-Ġurnal Uffiċjali tal-Unjoni Ewropea C 157/12

Komunikazzjoni mill-Gvern Franċiż dwar id-Direttiva 94/22/KE tal-Parlament Ewropew u tal-Kunsill, dwar il-kondizzjonijiet għall-għoti u l-użu ta’ awtorizzazzjonijiet għall-prospettar (it-tiftix taħt l-art), l-esplorazzjoni u l-produzzjoni ta' idrokarburi (idrokarbonji) (1)

(Avviż dwar l-applikazzjoni għal awtorizzazzjoni esklussiva għat-tiftix ta' minjieri ta' idrokarbonji fi stat likwidu jew ta' gass, imsejħa “Permis de Meaux”)

(Test b’relevanza għaż-ŻEE)

2010/C 157/07

Permezz tal-applikazzjoni bid-data tad-19 ta' Novembru 2009, l-impriża Realm Energy International li l-uffiċċju prinċipali tagħha jinstab 2nd Floor, Berkeley Square House, Berkeley Square, London W1J 6BD, UNITED KINGDOM, talbet, għal perjodu ta' ħames (5) snin, għal awtorizzazzjoni esklussiva għat-tiftix ta' idrokarbonji fi stat likwidu jew ta' gass imsejħa “Permis de Meaux”, fuq żona ta' madwar 825 km2, li tagħmel parti mid-dipartiment ta' Aisne, ta' Oise u ta' Seine-et-Marne.

Il-perimetru ta' dan il-permess huwa kkostitwit mill-arki tal-meridjani u l-paralleli li jgħaqqdu suċċessivament l-ogħla punti definiti hawn taħt permezz tal-koordinati ġeografiċi tagħhom, bil-meridjan oriġinali ikun dak ta' Pariġi.

L-ogħla punt Lonġitudini grad mil-Lvant Latitudini grad mit-Tramuntana A 0,40 54,70 B 1,00 54,70 C 1,00 54,60 D 0,60 54,60 E 0,60 54,50 F 0,70 54,50 G 0,70 54,36 H 0,66 54,36 I 0,66 54,35 J 0,64 54,35 K 0,64 54,30 L 0,54 54,30 M 0,54 54,33 N 0,53 54,33 O 0,53 54,35 P 0,51 54,35 Q 0,51 54,36 R 0,50 54,36 S 0,50 54,37 T 0,49 54,37 U 0,49 54,39 V 0,48 54,39 W 0,48 54,40 X 0,40 54,40

Preżentazzjoni tal-applikazzjonijiet u l-kriterji għall-għotja tad-dritt

Dawk li jresssqu l-applikazzjoni inizjali u l-applikazzjonijiet kompetittivi għandhom jiġġustifikaw il-kundizzjonijiet meħtieġa għall-għoti tad-dritt, kif definit fl-Artikoli 4 u 5 tal-Liġi Nru 2006-648 tat-2 ta' Ġunju 2006 dwar id-drittijiet minerarji u d-drittijiet tal-ħżin taħt l-art (Journal officiel de la République française tat-3 ta' Ġunju 2006)

Il-kumpaniji interessati jistgħu jippreżentaw applikazzjoni kompetittiva fi żmien disgħin jum mill-pubblikazzjoni ta' dan l-avviż, f'konformità mal-proċedura miġbura fl-“Avis relatif à l'obtention des titres miniers d'hydrocarbures en France”(Avviż dwar l-għoti u l-ksib ta' drittijiet minerarji għall-idrokarbonji fi Franza), ippubblikat f' Il-Ġurnal Uffiċjali tal-Komunitajiet Ewropej C 374 tat-30 ta' Diċembru 1994, p. 11, u stabbilita bil-Liġi Nru 2006-648 tat-2 ta' Ġunju 2006, dwar id-drittijiet minerarji u tal-ħżin taħt l-art (Journal officiel de la République française tat-3 ta' Ġunju 2006).

L-applikazzjonijiet kompetittivi għandhom ikunu indirizzati lill-ministru inkarigat mill-minjieri, fl-indirizz li jidher hawn taħt Id-deċiżjonijiet rigward l-applikazzjoni inizjali u l-applikazzjonijiet kompetittivi se jittieħdu fi żmien sentejn mill-wasla għand l-awtoritajiet Franċiżi tal-applikazzjoni inizjali, u mhux aktar tard mill-20 ta' Novembru 2011.

Il-kundizzjonijiet u r-rekwiżiti għat-twettiq tal-attività u għall-waqfien tagħha

L-applikanti huma mistiedna jirreferu għall-Artikoli 79 u 79.1 tal-kodiċi minerarju u għal-liġi Nru 2006-648 tat-2 ta' Ġunju 2006, dwar id-drittijiet minerarji u d-drittijiet tal-ħżin taħt l-art u l-kontroll tal-minjieri u l-ħżin taħt l-art (Journal officiel de la République française tat-3 ta' Ġunju 2006.)

Aktar tagħrif jista' jinkiseb mill-Ministeru tal-Ekoloġija, tal-Enerġija u tal-Iżvilupp sostenibbli u tal-Baħar (ministère de l'Écologie, de l’Énergie, du Développement durable et de la Mer): Id-Direttorat Ġenerali tal-Enerġija u tal-Klima, Id-Direttorat tal-Enerġija (Direction générale de l'énergie et du climat, Direction de l’énergie), Id-Diviżjoni tas-sigurtà tal-provvista u tal-prodotti l-ġodda tal-enerġija (Sous-direction de la sécurité d’approvisionnement et nouveaux produits énergétiques) Grande Arche/Paroi Nord, 92055 La Défense Cedex, FRANCE. Tel. +33 140819529.

Id-dispożizzjonijiet regolamentari msemmija hawn fuq jinsabu fuq is-sit Légifrance: http://www.legifrance.gouv.fr

(1) ĠU L 164, 30.6.1994, p. 3.